Medlemsmøde+d.+5.+februar+2014

Amager KBHFF - Medlemsmøde d. 5. februar 2014 (Krisemøde)

Tilstedeværende: Ca. 40 medlemmer


 * Dagsorden** (mildt beskåret ift. Dagsordenen på mødeindkaldelsen)

1. Valg af referent og ordstyrer 2. Velkomst og situation kort fortalt 3. Amagerafdelingens økonomi 4. Fremtiden i Urbanplanen 5. Inddragelse af Urbanplanens beboere 6. Muligt alternativ for samarbejde med Partnerskabet 7. Rengøringstjek 8. Ansvarsposter i Amagerafdelingen 9. Opsamling 10. Eventuelt
 * Hvilke midler har vi i lokalafdelingen
 * Hvordan kan vi bruge dem
 * Har vi lyst til at blive i Urbanplanens lokaler efter d. 20. april
 * Hvad kræver det
 * Hvad er alternativerne
 * Hvordan skal vi inddrage Urbanplanens beboere bedre, hvis vi skal blive i lokalerne
 * Arbejdsgruppe der varetager denne opgave
 * Hvad er projektet
 * Hvad kræver det af KBHFF
 * Uanset hvilken lokaleløsning vi finder, skal vi have en langsigtet løsning på rengøringsproblemer
 * Etablering af et rengøringstjekker-team/gruppe
 * Hyring af medlem med hovedansvar for rengøringstjek hver uge
 * Betaling af rengøring udefra
 * Butiksgruppens fremtid


 * Referat**

1. Lasse Grubbe er ordstyrer, Ditte Godske er referent.

2. Lasse opridser kort grundene til udsmidning fra Urbanplanen - dårlig oprydning (med kort varsel) og vi inddrager ikke beboerne i Urbanplanen nok. Andre brugere af lokalet har været frustreret over, at de skal betale for leje af lokalet, og at vi får det gratis. Uche har været i dialog med Urbanplanens bestyrelse og har forsøgt at forhandle sig frem til at vi kan blive længere.

3. Der er ikke en oversigt over afdelingens økonomi endnu, og Økonomigruppen kan ikke give et præcist rådighedsbeløb, hvis vi skulle betale os fra rengøring/lokaler/ansvarsposter.

4. Nuværende situation i Urbanplanen:

Bestyrelsen har opfordret til at vi åbner for inddragelse af beboerne ved uddeling af flyers og samtale med forbipasserende beboere. Uche samarbejder med Partnerskabet (under boligforeningen 3B) om at etablere en stand/et arrangement/et event til Urbanplanens festival 30. august.

Det diskuteres om hvorvidt det er muligt at inddrage beboerne i Urbanplanen - Nogen synes, at beboerne har virket svære at komme i kontakt med indtil videre. Nogen synes at en mere opsøgende kontakt tilknyttet en arbejdsgruppe ville virke godt i Urbanplanen. En opfordrer til at inddragelsen af beboerne ikke anses som et problem men som en positiv ting, det er også i afdelingens interesse at få flere medlemmer.

Fremtidsmuligheder: - Blive i Urbanplanen og søge at opfylde bestyrelsens krav. Eller finde et andet sted: Hvis vi beslutter at flytte, nu eller på sigt, opfordres der til at vi planlægger aktiviteter på den nye lokation i god tid - sådan at vi er på forkant med evt. problemer og at flytningen ikke bliver for forjaget.

- __Købnerkirken__ er under renovation, men har tidligere været åbne for at vi holdte til hos dem. Placeringen er god og der er måske mulighed for at være udenfor om sommeren. De arbejder på at lave en non-profit café i kælderen - der tales for at dette gør det lettere for os at inddrage de lokale. Det fremhæves at Købnerkirken gerne vil have os, og at det er at foretrække frem for steder der helst vil af med os. Men hvis de først er klar til sommer, hvad gør vi så indtil da? Det foreslås at vi bliver i Urbanplanen indtil vi kan flytte til Købnerkirken, så unødige flytninger undgås.

- __Tomme lokaler omkring Skotlands Plads__ Jonas har været i kontakt med Jesper fra Købnerkirken, der har nævnt, at der er mange tomme lokaler i nærheden af Købnerkirken. Jonas har undersøgt nogle kælderlokaler, der dog trænger til lidt omsorg, men som kunne være en mulighed indtil Købnerkirken er klar.

-__Kofoeds skole__ har ringet og tilbudt lokaler - på betingelse af at vi inddrager skolernes elever. Nogen synes det vil være sværere at inddrage eleverne på skolen (det vil højst sandsynligt skulle ligge i skoletiden), det nævnes dog at Kofoeds skole ikke er en almindelig folkeskole og derfor også har andre åbningstider.

- __Skurvogn__ vi selv betaler.

- __A-Huset__, lokaler der ligger kort fra nuværende lokale. Uche er i forhandling med Bestyrelsen om at kunne rykke dertil. Det påtales, at vi før har søgt om at være i A-huset, og at det ikke lykkedes.

Der er enighed om, at vi ikke på nuværende tidspunkt kan beslutte, hvad vi skal gøre på længere sigt, derfor er der ikke stemning for nu, at stemme om vi evt. skal flytte til Købnerkirken til sommer. Uche siger, at hvis vi får styr på rengøringen, har vi intet at frygte fra Bestyrelsens side, og kan blive i Urbanplanen de næste par måneder. Der er stemning for, at en flytning nu og her skal undgås, og at vi i stedet nedsætter en gruppe, der kan arbejde på løsninger efter den 20. april. Denne gruppe ("Lokaleansvarsgruppe") arbejder frem til en deadline og fremlægger det undersøgte på et møde, hvor vi så kan træffe en beslutning for fremtiden efter den 20. april. Det foreslås, at vi dropper at regne med datoen den 20. april, og i stedet tager os god tid til at finde holdbare lokaler og udsætter en flytning, til vi kan flytte i faste lokaler.

5. Inddragelse af beboere i Urbanplanen (og generelt) Uche vil gerne påtage sig ansvar for inddragelsen, vil gerne stå for flersproglige flyers.

Hvis vi skal have inddraget beboerne i Urbanplanen skal vi have informeret og formidlet grundigt om os, så der ikke opstår misforståelser eller uvidenhed omkring vores tilstedeværelse i Urbanplanen. Det diskuteres hvordan vi rækker ud over os selv, og hvordan vi placerer os i et lokalområde, måske skal vi placere os på en lokation, hvor der er større grobund for samarbejde/inddragelse med partnere, der er i tråd med vores organisation + at vi placerer os et sted, hvor folk gerne vil have os.

6. Punktet droppes (det er flydt lidt ind i de andre)

7. Rengøringstjek Lasse foreslår nedsættelse af gruppe der fast står for rengøring og hjælper til med beboerinddragelse. Liv foreslår at 'Lokaleansvarsgruppen' får ansvar for både nuværende og fremtidige lokaler, dvs. de nu vil stå for rengøringstjek, kontakt til bestyrelsen/Urbanplanens kontaktpersoner og stå for at undersøge mulige fremtidige lokaler. Økonomien tillader ikke, at vi betaler os fra det, som det ser ud nu - men det er svært at sige på sigt, da der sker meget i hele organisationen for tiden.

Løsning på rengøringsproblemet diskuteres, for og imod betalt rengøring vs. frivillig ansvarspost. Der diskuteres om rengøringen er et arbejdsbyrde-problem eller om det er et image-problem/spændingsforhold mellem afdelingen og bestyrelsen. Det fremhæves at et godt forhold til bestyrelsen er vigtigt for fortsat samarbejde, og det foreslås at dette forhold kan forbedres ved at hyre udefrakommende rengøring. Som alternativ foreslås en lille konkret arbejdsgruppe.

Der stemmes - Stort flertal for at rengøringen skal klares af arbejdsgruppe.

Dette leder igen til en diskussion af, hvor vi skal slå os ned: nogen mener, at problemet vil løse sig ved lokaleskift, fordi vi ved et nyt lokale kunne få et bedre forhold til lokalegiverne. Andre mener, at problemet ikke vil løse sig ved flytning, det skal løse sig på anden vis. Det besluttes, at vi nu fokuserer på en løsning frem til 20. april (ca.), og løsningen bliver nedsættelse af en arbejdsgruppe. Nedsættelse af arbejdsgruppe til rengøring og lokaleansvar/pleje: Birgit Lundbye Kamille Wind Emek Gürkan Uche

Emek var team-link, og der må findes et nyt team-link. Kristoffer Marslev melder sig.

8. Ansvarsposter Medlemmer opfordres til at blive en del af butiksgruppen, for at denne kan styrkes.

9. Opsamling Vi beslutter at vi har opsamlet.

10. Evt. Dan reklamerer for Udviklingsgruppens projekt med Tidsvaluta og opfordrer til, at man tænker over om man vil deltage i projektet fremadrettet.

Jonas reklamerer for projekt, der skal organisere 10 aktiviteter, der uddanner de deltagende i havebrug. Hvis man kan give en hånd, modtages al hjælp gerne.

Opfordring til at alle hjælper med oprydning.